**Međunarodni dan podizanja svesti o opasnosti od mina i podrške protivminskom delovanju 2016**

**UNMIK Pitanja i** **KFOR Odgovori za** UNMIK radio intervju

Transkript

Naracija:

Na Međunarodni dan podizanja svesti o opasnosti od mina i podrške protivminskom delovanju 2016, želeli smo da saznamo nesto više o situaciji na Kosovu. Takođe želeli smo da pitamo praktična pitanja kao što su: koje oblasti na Kosovu su još uvek opasne ? Kako se koordiniše deminiranje na Kosovu? I šta da se uradi kad se vidi mina ili neekspodirana ubojita sredstva? Razgovarali smo sa ekspertom u ovoj oblasti inženjerom Ciprianom Andrikom iz KFOR-a.

00:08 – 00:12

1. Da li je Kosovo još uvek kontaminirano minama I eksplozivnim ostacima iz rata?

00:13 – 01:00

**Odgovor (A):**

Na Kosovu, od 1999 je pronađeno više od 4520 lokacija na kojima su bile mine I / ili neeksplodirana ubojita sredstva kao što su granate, bombe ili kasetne bombe - lokacije generalno definisane kao opasna ili nebezbedna područja. Odmah nakon završetka konflikta, pod koordiniranim rukovodstvom Ujedinjenih Nacija započet je proces čišćenja podrucja kako bi uticaj mina I eksplozivnih ostataka iz rata bio drastično smanjen. Ovih dana se I dalje suočavamo sa pretnjom koja još uvek ugrožava bezbednost u nekim područjima na Kosovu.

02:00 – 02:04

1. Koja područja su još uvek opasna I gde se ona nalaze?

02:04 – 02:32

**A:** Tokom poslednjih skoro 17 godina, koordinisanim naporima na deminiranju uspeli smo da smanjimo broj opasnih područja na 124 lokacije gde još uvek mogu da se nađu eksplozivna sredstva. Najkontaminiraniji regioni su oni koji su locirani u blizini zapadne granice Kosova sa Albanijom I Crnom Gorom, i jugoistočna granica sa bivsom Jugoslovenskom republikom Makedonijom.

02:34 – 02:46

1. Koji su relevantni ucesnici uključeni u deminiranje na Kosovu? Da li postoji adekvatni nivo koordinacije – kooperacije među njima?

02:47 – 04:11

**A:** Na Kosovu, KFOR u koordinaciji sa međunarodnim partnerima je uspeo da izgradi kapacitete, koji bi odgovorili potrebama za uklanjanje mina I eksplozivnih naprava, u sklopu Kosovskih Bezbedonosnih Snaga. U isto vreme KFOR aktivno učestvuje u tom sistemu. Centar za uklanjanje mina koji funkcionise u sklopu Ministarstva za Kosovske Bezbedonosne Snage profesionalno koordiniše odluke vezane za deminiranje kod jedinica KBS-a I ne vladinih organizacija koje se bave deminiranjem. Što se tice poslednje sezone deminiranja, 2015 godine, moramo da spomenemo važnu ulogu u deminiranju koju su izvele Kosovske Snage Bezbednosti (KSB) i HALO Trust timovi za deminiranje. Uz značajnu pomoć donatora, Centar za obuku pasa za otkrivanje mina za jugoistocnu evropu, iz Sarajeva, i organizacija Pomoć Norveskog naroda su ostvarili značajnu ulogu u raščišćavanju terena I istraživačkim projektima.

Svi napori navedenih organizacija koje se bave deminiranjem su efikasno planirani I koordinisani od strane Kosovskog Centra za deminiranje. Za novu sezonu deminiranja ove godine očekivanja su ista.

04:13 – 04:30

1. Kako prepoznati minu ili ne-eksplodirano sredstvo? Ukoliko vidimo ili nađemo minu ili ne-ekspodirano sredstvo šta treba da uradimo? (konkretni koraci I mere bezbednosti)

04:31 – 05:35

**A:** Uopšteno govoreći svaki predmet koji se ne uklapa u uobičajenu, rutinsku sliku okruženja, mora da se pažljivo tretira. Praktično svaki predmet koji ne pripada tom mestu se smatra opasnim I ne sme da se dira. Ovo je prvo I najvažnije pravilo koje svi treba da slede. Ako ste u grupi, ukažite drugima na moguću opasnost, pokušajte da obeležite mesto I ne dozvolite nikome da priđe bliže od minimum 50 metara. Onda treba da obavestite najblizu stanicu policije. Ovo je drugo najvažnije pravilo koje treba slediti. Kada se obavesti Kosovska Policija, specijalizovane jedinice iz Kosovskih Bezbedonosnih Snaga, Kosovske Policije ili KFOR-a započeće uklanjanje eksplozivnih naprava.

05:36 – 05:45

1. Da li možemo da se nadamo u bliskoj budućnosti potpunoj dekontaminaciji od mina I eksplozivnih sredstava na Kosovu?

05:47 – 06:23

A: I KFOR I Centar za Uklanjanje Mina iz KBS-a su procenili da sa trenutnim brojem osoblja, I tekućim finansiranjem vladinih I nevladinih organizacija koje se bave deminiranjem, svih 124 opasnih područja mogu biti dekontaminirana za 10-14 godina. Svaka dodatna podrška donatora će znatno skratiti taj period.

Naracija:

U mnogim zemljama, mine I eksplozivna sredstva zaostala iz rata još uvek predstavljaju ozbiljnu opasnost za bezbednost, zdravlje I živote lokalnog stanovništva. Danas se podsećamo koliko je važno da ostanemo posvećeni akciji deminiranja na Kosovu I širom sveta.